มีพสพ.ล่าสุดวันที่ 23 มี.ค ค่ะ ประจำเดือนล่าสุดวันที่ 27กพ.-4มี.คทุกครั้งที่มาีพสพ ป้องกันด้วยการใช้ถุงยางทุกครั้งเเละไม่มีการรั่วหรือเเตกค่ะเเต่ช่วงนี้รู้สึกเจ็บหน้าอกมา2อาทิตย์กว่าๆเเล้ว ประจำเดือนก็ไม่มาสักทีกังวลมากค่ะ เพราะนี่จะสิ้นเดือนเเล้วเเต่ประจำเดือนของเดือนมี.คยังไม่มาเลยมีความเสี่ยงจะท้องมั้ยคะ
สวัสดีค่ะ การมีเพศสัมพันธ์ ร่วมกับการคุมกำเนิดโดยการใช้ถุงยางอนามัยถุงยางอนามัยถือว่าประสิทธิภาพโดยรวมค่อนข้างดี แต่ก็ยังต่ำกว่าการใช้ยาคุมกำเนิด ยาฉีด ยาฝัง หรือห่วงอนามัย เนื่องจากยังมีโอกาสที่จะเกิดถุงยางอนามัย หลุด รั่ว หรือฉีกขาดได้ รวมไปถึงอาจมีสารคัดหลั่งบางส่วนจากฝ่ายชายออกมายังช่องคลอดฝ่ายหญิงได้ค่ะถ้ารอบเดือนฝ่ายหญิงสม่ำเสมอทุก 24-38 วัน การนับวันตกไข่คร่าวๆ คือวันที่ 9-18 นับจากวันเเรกของรอบเดือน ดังนั้น 23 มีนาคม เป็นไปได้ว่าน่าจะเลยช่วงการตกไข่มาเเล้ว โอกาสการตั้งครรภ์อาจน้อยลงค่ะ เเต่ถ้ารอบเดือนไม่ได้สม่ำเสมอมาก จะถือว่าอาจมีความเสี่ยงอยู่ค่ะทั้งนี้ ถ้ากังวลเรื่องการตั้งครรภ์ เเนะนำให้สังเกตรอบเดือนก่อนค่ะ เนื่องจากการที่มีอาการคัดตึงเต้านม คลื่นไส้ อาเจียน ปวดหลัง อาจเกิดจากอาการก่อนมีประจำเดือนก็ได้เช่นกัน ซึ่งเป็นอาการที่เกิดจากการเปลี่ยนเเปลงของฮอร์โมน เช่นเดียวกัน การเเยกจากการตั้งครรภ์ คือ รอจนกว่าประจำเดือนจะมาค่ะ ส่วนการจะมั่นใจว่าไม่น่ามีการตั้งครรภ์ คือ การที่ประจำเดือนมาตามปกติค่ะแต่ถ้ารอบเดือนคลาดเคลื่อน หรือนับจากวันเเรกของรอบเดือนมา 4-6 สัปดาห์ เเนะนำให้ตรวจปัสสาวะเพื่อดูการตั้งครรภ์ร่วมด้วยค่ะ